เรามีอะไรกับแฟนแล้วรอบนึงเขาหลั่งเร็ว แล้วไม่ถึง 2-3 นาที เราก้อมีอะไรกันต่อ แล้วเขาก็หลั่งนอก เรามีโอกาสจะท้องไหม และวันที่มีอะไรก็เป็นวันไข่ตกด้วยค่ะ(วันนี้เราก็มีอะไรกันหลายครั้งด้วยค่ะ)
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยมีโอกาสตั้งครรภ์ได้ประมาณ 4%-22% และหากมีการหลั่งน้ำอสุจิไปแล้ว 1 รอบ แล้วได้มีเพศสัมพันธ์ต่อ อสุจิที่เปื้อนอยู่ที่อวัยวะเพศ และที่ค้างอยู่ในท่อปัสสาวะ ก็อาจออกมาขณะที่มีการสอดใส่ และทำให้มีโอกาสตั้งครรภ์ได้ ดังนั้น หากยังไม่พร้อมที่จะตั้งครรภ์ ก็ควรพิจารณาทานยาคุมฉุกเฉินไปค่ะ แต่หากได้ทานยาคุมกำเนิดอยู่แล้ว โดยทานต่อเนื่องมานานเกิน 7 วันแล้ว ก็ไม่จำเป็นต้องทานยาคุมฉุกเฉินไปค่ะ